March 7, 2013 in Geen Kategorie Is die hemel ‘n plek? Dit was ‘n Woordfeesgesprek vanoggend op RSG. Ek het, soos baie ander mense sekerlik vandag, aan Gerrit Brand gedink terwyl ek hierna luister. Hierdie soort gesprek, reken ek, sou reg in sy kraal gewees het. Spiritueel, filosofies – en soekend. Ek het nie vir Gerrit Brand persoonlik baie goed geken nie, maar ek het sedert 2000 baie dikwels met hom te doen gehad. En hom leer ken uit die seminare wat hy vir LitNet gereël het, blogs wat hy geskryf het en opinies wat hy uitgespreek het. Iewers in die lente verlede jaar het ons koffie gedrink in die Wijnhuis en hy het verwys na sy gesondheid wat agteruitgaan. Maar wie sou kon raai dat dit alles so vinnig oor kan wees as mens 42 jaar oud is? As ‘n ma van jong kinders raak sy afsterwe my baie diep. Hy was self ‘n pa.
Die huldeblyke aan Gerrit Brand stroom in op LitNet. Lees dit soos wat dit inkom, want daar verskyn nog ‘n hele paar bydraes. Sommige is versoek, maar die meeste kom sommer net self daar aan. Dis of mense nie anders kán as om iets oor hom te wil sê nie. Alle mense. En vanuit alle oorde: die boekewêreld, die akademiese kringe, en die taalgroepe. Hy was een van daardie sonderlinge mense wat dit kon regkry om met alle mense oor die weg te kom al het hy nie met almal saamgestem nie. ‘n Opmerking in Christo van der Rheede se huldeblyk het my diep getref, waar hy hoop dat Gerrit Brand nou met Neville Alexander en Jakes Gerwel in die wandelgange van die hiernamaals gesels. Daar was iets so salig en vredevol aan hierdie opmerking.
Hulle is saam daar. Laat sy jong seuns probeer om hul hiermee te troos. Terwyl ons almal hier op aarde nog praat en redekawel en sukkel met alledaagse sleur en kieme. Rus in vrede, Gerrit Brand. Oor my opskrif. Ek sou reken al die tale onder die son. Wat sê jy, Gerrit Brand?
Menseregtedag 2013 (en Shakespeare) → 12 responses to Watter taal praat mense in die hemel?	maryna said on March 7, 2013	Ai, my hart is seer. Hy was so lief daarvoor om Leonard Cohen aan te haal. Kan ek hierdie huldeblyk maar hier aan hom plaas? You Have Loved Enough
ReplyReport user	Zeppie - @zephur said on March 7, 2013	Hulle praat Hebreeus…
ReplyReport user	exionperfexi said on March 7, 2013	R.I.P. ~ Gerrrit Brand … ” die wereld is ons woning nie ” ( ‘n Taal wat almal sal verstaan )
ReplyReport user	tina10 said on March 7, 2013	Hy sal gemis word
Reply	lora2me said on March 7, 2013	Gerrit Brand se kommentaar was altyd pitkos vir my. Ek het nie geweet hy was siek nie. Hemeltaal? Ek wonder of woorde nie dalk oorbodig sou wees in die Hemel nie?
ReplyReport user	blikskottel said on March 7, 2013	Ek hoop Afrikaans word ook darem gehoor.
ReplyReport user	Petronell said on March 7, 2013	Ek het Gerrit nie geken nie, ek het wel een dalk twee keer verlede jaar op sy goed geantwoord.
Reply	monicahaddad said on March 8, 2013	Ek is seker hulle praat telepatie glad ReplyReport user	Kelly said on March 16, 2013	Dis baie hartseer. Ek het soveel gemis.
Reply	Annanina said on March 19, 2013	Ek stem saam met @monicahaddad
ReplyReport user	Tersia said on April 6, 2013	Ek stem met hemels!
Reply	Dave said on May 5, 2013	Monica, as ons telepatie glad gaan praat daar, sal ons woorde mooi moet kies:-) Maar, daar sal natuurlik klanke wees want ons gaan musiek luister. Alle tale sal daar verstaanbaar wees want dit is in ‘n ander dimensie.